**Øygarden Fotballklubb** (stiftet 1968 som *Idrettslaget Nest-Sotra*) var en norsk fotballklubb fra Sotra i Vestland, som tok over OBOS-lisensen og toppsatsingen til Idrettslaget Nest-Sotra etter 2019-sesongen. Nest-Sotra fortsatte som egen breddeklubb med lag i både barne- og ungdomsklassen.

I starten av juni 2022 ble det levert oppbudsbegjæring, og klubben ble offisielt slått konkurs og trakk laget.

Historie
--------

#### Nest-Sotra

Klubben har sitt opphav i Idrettslaget Nest-Sotra som ble stiftet i 1968. Fotballgruppa ble senere skilt ut som eget særidrettslag og utviklet seg til å bli en stor breddeklubb med over 400 medlemmer.

Klubben har en seriehistorikk i norsk fotball som går tilbake til 1972, da Nest-Sotras seniorlag startet i 6. divisjon.

I 2014 spilte Nest-Sotra for første gang i 1. divisjon. Under ledelse av David Nielsen rykket klubben opp fra 2. divisjon, avdeling 3 med 63 poeng og en målforskjell på 70-24, 14 poeng foran Vindbjart på 2.-plass.

Foran sin første sesong i 1. divisjon var klubben aktiv på overgangsmarkedet og hentet inn Preben Hammersland (Strindheim), Joachim Hammersland (Åsane), Øystein Aksnes (Åsane), Marius Hagen (Notodden), Mads Songve (Fana), Henrik Gjesdal (lån fra Brann), Kjetil Kalve (Brann), Anders Eikum (Moss), Rune Mo (Stord) Christian Tveit (Start), Bjarte Haugsdal (Stabæk). Fra før hadde klubben allerede Ruben Hetlevik, Steffen Lie Skålevik, Johnny Furdal, Simen Næss, samt tvillingbrødrene Martin og Damian Sanchez Olsen i stallen.

Tidenes første Nest-Sotra kamp i 1. divisjon ble spilt mot Ranheim, og klubben fikk en pangstart på tilværelsen i 1. divisjon. Med flere sterke seiere i starten, lå Nest-Sotra godt plassert etter halvspilt sesong. Siste halvdel av sesongen gikk derimot ikke så godt klubben berget plassen i siste serierunde etter uavgjort mot Ullensaker/Kisa.

26. november 2014 ble Michael Schjønberg ansatt som hovedtrener for klubben, etter å ha vært assistenttrener i Vålerenga, men allerede 13. mai 2015 ble Schjønberg avløst fra trenerrollen. Midtbanespiller, kaptein og assistenttrener Ruben Hetlevik tok over som hovedtrener, sammen med Steffen Landro.

Klubbens andre sesong i 1. divisjon startet vanskelig med flere tap. I andre halvdel av sesongen var det hentet inn ny kraft i stallen, og klubben fikk et godt oppløft. Nest-Sotra rykket allikevel ned til 2. divisjon 2016.

#### Øygarden

26. september 2019 stemte det ekstraordinære årsmøte i Idrettslaget Nest-Sotra for å gi bort OBOS-lisensen og toppseriesatsingen sin, og klubben skiftet navn til *Øygarden Fotballklubb*. 31. oktober ble det klart at NFF hadde godtatt søknaden, og Nest-Sotra fortsatte som egen breddeklubb med lag i både barne- og ungdomsklassen.

Amerikaneren Bryant Lazaro ble ansatt som Øygarden FKs første hovedtrener før 2020-sesongen. Etter å ha slitt i sesonginnledningen fikk Lazaro sparken i september samme år. Kort tid etter ble det kjent at Mons Ivar Mjelde ble hentet inn for å hjelpe klubben med å redde plassen. Sesongen endte til slutt med nedrykk fra OBOS-ligaen.

Like etter at nedrykket til 2. divisjon var klart, ble det kjent at Tommy Knarvik var ansatt som ny hovedtrener. Klubben klarte ikke å henge med i opprykksstriden og endte til slutt midt på tabellen på en 7.-plass i 2. divisjon avd. 2.

I mai 2022 ble det kjent at Øygarden hadde store økonomiske problemer og sto i fare for å gå konkurs. Klubben hadde en gjeldsbyrde på 5,8 millioner kroner, ved inngangen til 2022 hadde klubben en negativ egenkapital på 3,4 millioner. Det siste og mest prekære var en forfalt innbetaling til Skatteetaten på 155.000 kroner i moms og arbeidsgiveravgift som var den konkrete grunnen til konkursfaren. Klubben manglet om lag 3 millioner kroner for å klare seg ut sesongen. Ledelsen jobbet intenst med å forsøke å redde klubben, og fikk blant annet avslått en søknad om et rentefritt lån som tilsvarte halvparten av gjelden.

27. mai meldte flere medier om at Øygarden FK var konkurs, men klubben jobbet videre med et siste alternativ for å redde klubben. Det alternativet var at bergenslaget TIF Viking, som hadde uttalte ambisjoner om å få til et toppfotballag, kunne overta klubben. TIF Viking hadde på tidspunktet et nyoppstartet herrelag i 6. divisjon. Hvis de sa seg villig til å drifte klubben under Øygardens navn ut sesongen, kunne de potensielt overta lisensen og flytte klubben til Bergen før neste sesong. Uansett var Øygarden FK over enten om få dager, eller etter sesongen. Dagen etter det ble meldt om Øygardens konkurs fikk spillerne beskjed om å møte til kampen mot Ørn-Horten, mens det ble sett på muligheten for at TIF Viking kunne overta klubben.

Den potensielle sammenslåingen med TIF Viking viste seg ikke å være mulig i henhold til regelverket. 2. juni 2022 ble det kjent at Øygarden hadde levert oppbudsbegjæring, og dermed var klubben offisielt slått konkurs. Dermed ble laget trukket fra serie- og cupspill.

| Nest-Sotra |
| --- |
| **År** | **Div** | **Avd** | **Nr** | **S** | **V** | **U** | **T** | **+** | **-** | **P** |
| 1972 | 6 | 0 | 4 | 0 | 0 | 0 | 0 | 0 | 0 | 0 |
| 1973 | 6 |  | 2 | 0 | 0 | 0 | 0 | 0 | 0 | 0 |
| 1974 | 6 | 5 | 4 | 16 | 9 | 3 | 4 | 59 | 37 | 21 |
| 1975 | 6 | 5 | 2 | 14 | 10 | 2 | 2 | 52 | 28 | 22 |
| 1976 | 6 | 4 | 1 | 14 | 12 | 1 | 1 | 73 | 21 | 25 |
| 1977 | 6 | 0 | 4 | 0 | 0 | 0 | 0 | 0 | 0 | 0 |
| 1978 | 6 | 0 | 3 | 0 | 0 | 0 | 0 | 0 | 0 | 0 |
| 1979 | 6 | 0 | 0 | 0 | 0 | 0 | 0 | 0 | 0 | 0 |
| 1980 | 7 | 0 | 8 | 0 | 0 | 0 | 0 | 0 | 0 | 0 |
| 1981 | 7 | 0 | 0 | 0 | 0 | 0 | 0 | 0 | 0 | 0 |
| 1982 | 7 | 0 | 5 | 0 | 0 | 0 | 0 | 0 | 0 | 0 |
| 1983 | 7 | 0 | 1 | 0 | 0 | 0 | 0 | 0 | 0 | 0 |
| 1984 | 6 | 0 | 6 | 0 | 0 | 0 | 0 | 0 | 0 | 0 |
| 1985 | 6 | 0 | 2 | 0 | 0 | 0 | 0 | 0 | 0 | 0 |
| 1986 | 5 | 0 | 12 | 0 | 0 | 0 | 0 | 0 | 0 | 0 |
| 1987 | 6 | 0 | 0 | 0 | 0 | 0 | 0 | 0 | 0 | 0 |
| 1988 | 6 | 0 | 1 | 0 | 0 | 0 | 0 | 0 | 0 | 0 |
|
| 1989 | 5 | 0 | 2 | 0 | 0 | 0 | 0 | 0 | 0 | 0 |
| 1990 | 4 | 0 | 1 | 0 | 0 | 0 | 0 | 0 | 0 | 0 |
| 1991 | 3 | 10 | 9 | 22 | 8 | 3 | 11 | 35 | 32 | 27 |
| 1992 | 3 | 10 | 9 | 22 | 6 | 6 | 10 | 25 | 45 | 24 |
| 1993 | 3 | 9 | 5 | 22 | 7 | 8 | 7 | 45 | 33 | 29 |
| 1994 | 3 | 10 | 1 | 22 | 12 | 5 | 5 | 51 | 35 | 41 |
| 1995 | 2 | 4 | 9 | 22 | 6 | 10 | 6 | 43 | 43 | 28 |
| 1996 | 2 | 2 | 7 | 22 | 9 | 4 | 9 | 31 | 37 | 31 |
| 1997 | 2 | 5 | 4 | 22 | 11 | 1 | 10 | 48 | 42 | 34 |
| 1998 | 2 | 5 | 11 | 22 | 4 | 5 | 13 | 29 | 52 | 17 |
| 1999 | 3 | 10 | 2 | 22 | 11 | 5 | 6 | 45 | 39 | 38 |
| 2000 | 3 | 9 | 1 | 22 | 17 | 2 | 3 | 89 | 36 | 53 |
| 2001 | 2 | 2 | 11 | 26 | 9 | 4 | 13 | 49 | 51 | 31 |
| 2002 | 2 | 3 | 6 | 26 | 12 | 2 | 12 | 48 | 63 | 38 |
| 2003 | 2 | 3 | 12 | 26 | 8 | 5 | 13 | 40 | 48 | 29 |
| 2004 | 3 | 15 | 1 | 22 | 16 | 4 | 2 | 86 | 24 | 52 |
| 2005 | 3 | 14 | 2 | 22 | 17 | 1 | 4 | 79 | 25 | 52 |
| 2006 | 3 | 15 | 2 | 22 | 17 | 1 | 4 | 80 | 31 | 52 |
| 2007 | 3 | 15 | 1 | 22 | 19 | 3 | 0 | 79 | 25 | 60 |
| 2008 | 2 | 3 | 10 | 26 | 8 | 7 | 11 | 46 | 53 | 31 |
| 2009 | 2 | 3 | 10 | 26 | 8 | 5 | 13 | 51 | 77 | 29 |
| 2010 | 2 | 1 | 4 | 26 | 14 | 4 | 8 | 54 | 50 | 46 |
| 2011 | 2 | 3 | 9 | 26 | 9 | 6 | 11 | 51 | 45 | 33 |
| 2012 | 2 | 3 | 4 | 26 | 12 | 3 | 11 | 50 | 47 | 39 |
| 2013 | 2 | 3 | 1 | 26 | 20 | 3 | 3 | 70 | 24 | 63 |
| 2014 | 1 |  | 12 | 30 | 10 | 7 | 13 | 49 | 51 | 37 |
| 2015 | 1 |  | 14 | 30 | 7 | 7 | 15 | 41 | 51 | 31 |
| 2016 | 2 | 3 | 2 | 26 | 19 | 4 | 3 | 83 | 26 | 61 |
| 2017 | 2 | 2 | 1 | 26 | 15 | 9 | 2 | 60 | 22 | 54 |
| 2018 | 1 |  | 6 | 30 | 12 | 7 | 11 | 43 | 41 | 43 |
| 2019 | 1 |  | 7 | 30 | 14 | 6 | 10 | 43 | 31 | 44 |
| Øygarden |
| **År** | **Div** | **Avd** | **Nr** | **S** | **V** | **U** | **T** | **+** | **-** | **P** |
| 2020 | 1 |  | 0 | 0 | 0 | 0 | 0 | 0 | 0 | 0 |
|

Grønt markerer opprykk, mens rødt er nedrykk.

"0" = ukjent eller ufullstendig resultat

### Trenere

Nest-Sotra
Trenere fra 1993 til 2019:

* 1993–1996: Norges flagg Atle Sviland
* 1997–1998: Norges flagg Karl Fredrik Sande
* 1999–2001: Norges flagg Rolf Barmen
* 2002–2004: Norges flagg Helge Nilsen
* 2005–2006: Norges flagg Petter Fossmark
* 2007–2008: Norges flagg Bernt Inge Tørum
* 2009–2011: Norges flagg Petter Bakke (David Nielsen fra sommer 2011)
* 2011–2013: Danmarks flagg David Nielsen
* 2014: Norges flagg Alexander Straus (Ruben Hetlevik og Steffen Landro fra august)
* 2015: Danmarks flagg Michael Schjønberg (Ruben Hetlevik, Steffen Landro og Petter Fossmark fra mai)
* 2016: Norges flagg Ruben Hetlevik og Norges flagg Steffen Landro
* 2017–2019: Norges flagg Steffen Landro

Øygarden
* 2020: USAs flagg Bryant Lazaro
* 2020: Norges flagg Mons Ivar Mjelde
* 2021–2022: Norges flagg Tommy Knarvik

Referanser
----------

1. ↑  Trine Melheim Næss (11. april 2015): Lokaloppgjøret Nest – Åsane: Blir det fulle tribuner? Arkivert 18. mai 2015 hos Wayback Machine.. *Stavanger Aftenblad*
2. 1 2  «Nest-Sotra gir OBOS-plassen til ny klubb». Arkivert fra originalen 29. september 2019. Besøkt 10. november 2019.
3. 1 2  «Nå er det i boks - nytt navn for Nest-Sotra i OBOS». Arkivert fra originalen 10. november 2019. Besøkt 10. november 2019.
4. ↑  NTB (2. juni 2022). «Over og ut for Øygarden FK». *Nettavisen* **(norsk)**. Besøkt 13. juni 2022.
5. 1 2  Nest Sotras hjemmenettside (6. april 2018): Sportslige prestasjoner Arkivert 19. februar 2019 hos Wayback Machine..
6. ↑  «Han er Øygardens nye hovedtrener». *www.bt.no*. Besøkt 13. juni 2022.
7. ↑  NTB (18. september 2020). «BA: Øygarden sparker Lazaro – erstattes av Mjelde». *Nettavisen* **(norsk)**. Besøkt 13. juni 2022.
8. ↑  «Tommy Knarvik bekreftet som ny Øygarden-trener: – En perfekt utfordring». *www.aftenposten.no*. Besøkt 13. juni 2022.
9. ↑  Kolstad, Jan Gunnar (24. mai 2022). «(+) Tommy: – Vi har mindre enn to uker på oss». *Bergensavisen* **(norsk)**. Besøkt 13. juni 2022.
10. ↑  Løset, Oddleif (27. mai 2022). «BA: – Øygarden FK er konkurs». *NRK* **(norsk nynorsk)**. Besøkt 13. juni 2022.
11. ↑  Løset, Oddleif (27. mai 2022). «BA: – Øygarden FK er konkurs». *NRK* **(norsk nynorsk)**. Besøkt 13. juni 2022.
12. ↑  Lundsør, Einar (28. mai 2022). «(+) Her er Øygardens mulige redningsmann på plass: – Fått beskjed om at det er mulig». *Bergensavisen* **(norsk)**. Besøkt 13. juni 2022.
13. ↑  NTB (2. juni 2022). «Over og ut for Øygarden FK». *Nettavisen* **(norsk)**. Besøkt 13. juni 2022.

Eksterne lenker
---------------

* (no) Offisielt nettsted Rediger på Wikidata

* (en) Nest-Sotra Fotball – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |